Sagen drejer sig om, hvor børnene skal have bopæl, samt hvem der skal have forældremyndigheden
Ret: Retten i Viborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I VIBORG
DOM

afsagt den 24. marts 2021

Sagen er behandlet for lukkede døre

Sag BS-27283/2020-VIB

Far
(beskikket advokat Vibeke Haahr Antonsen)

mod

Mor
(advokat Charlotte Sølvbjerg Lund Rasmussen)

Denne afgørelse er truffet af Dommer.

Sagens baggrund og parternes påstande

Familieretshuset har den 7. juli 2020 indbragt sagen for retten.

Far har fremsat følgende påstande:

Barn 1

Principalt
Den fælles forældremyndighed over Barn 1, født Dato 2009, ophæves, og Far skal
have forældremyndigheden alene.

Subsidiært
Barn 1 skal fremover have bopæl hos Far.



/

2

Barn 2, Barn 3 og Barn 4

Der skal fortsat være fælles forældremyndighed over parternes 3 døtre.

Barn 2, Barn 3 og Barn 4 skal have samvær med Far hver tirsdag i lige uger med
afhentning i skole/SFO kl. 15 og aflevering hjemme kl. 17. Hvis børnene har
fri/ferie fra skole, leveres børnene af bopælsforælderen til skolens
parkeringsplads, hvis anden aftale ikke er indgået mellem parterne.

Bortfaldsklausul

Bopælsforælderen har ret til at afholde 2 ugers sommerferiesamvær samt ferie i
forbindelse med vinterferie og efterårsferie, i hvilken forbindelse det alminde-lige
samvær bortfalder. Eftersom der ikke er fastsat feriesamvær til samværsfor-
ælderen, kan bopælsforælderen således ikke lade øvrig ferie ophæve samværs-
forælderens samvær.

Erstatningssamvær:

Hvis det aftalte samvær af en eller anden grund må aflyses, skal bopælsforæl-
deren i så god tid som muligt give samværsforælderen besked herom. Reglerne
om erstatningssamvær træder herefter i kraft.

Tvangsfuldbyrdelse:

Ovenstående kan gennemtvinges ved familierettens hjælp, jf. retsplejelovens §
478, stk. 1, 3.

Mor har fremsat følgende påstande:

Påstand A

Principalt
Den fælles forældremyndighed over Barn 1 ophæves og til-lægges sagsøgte.

Subsidiært
Den fælles forældremyndighed over Barn 1 fortsætter, og Barn 1 skal have bopæl
hos sagsøgte.

Mere subsidiært
Barn 1 skal have bopæl hos sagsøger, og Barn 1 har ret til samvær med sagsøgte
på følgende måde:



/

3

Løbende samvær
I lige uger fra fredag efter skole til mandag med aflevering i skole.

Jul/Nytår
I lige år fra den 23. december kl. 12:00, hvor sagsøgte afhenter på sagsøgers
bopæl til den 27. december kl. 12:00, hvor sagsøger afhenter på sagsøgtes bopæl.

I ulige år fra den 29. december kl. 12:00, hvor sagsøgte afhenter på sagsøgers
bopæl til den 2. januar med aflevering i skole eller kl. 12:00, hvor sagsøger
afhenter på sagsøgtes bopæl.

Sommerferie
3 ugers sommerferiesamvær i skolernes sommerferie, hvoraf 2 af ugerne er
sammenhængende.
En sommerferieuge går fra lørdag kl. 12:00 til den følgende lørdag kl. 12:00,
medmindre andet aftales.
Sagsøgte afhenter ved samværets begyndelse mens sagsøger afhenter ved
samværets afslutning.
Kan forældrene ikke blive enige om sommerferiesamværets placering, bestem-
mer sagsøgte placeringen af sin ferie først i lige år. Sagsøger bestemmer
placeringen af sin ferie først i ulige år.
Den der vælger først, skal give den anden forælder skriftligt besked om feriens
placering senest den 1. april. Den, der vælger sidst, skal give skriftlig besked
senest 1. maj. Overholdes fristen ikke af førstevælgeren, må anden vælgeren
vælge placeringen af sin ferie først.

Efterårsferie
I ulige år fra søndag i uge 41 kl. 12:00 til søndag i uge 42 kl. 12:00.
Sagsøgte afhenter ved samværets begyndelse og sagsøger afhenter ved samvæ-rets
afslutning.

Vinterferie
I lige år fra søndag i uge 6 kl. 12:00 til søndag i uge 7 kl. 12:00.
Sagsøgte afhenter ved samværets begyndelse og sagsøger afhenter ved samvæ-rets
afslutning

Samvær i udlandet
Sagsøgte kan frit vælge at afholde samværet både i Danmark og i udlandet.

Erstatningssamvær
Forældreansvarslovens regler om automatisk erstatningssamvær finder anven-
delse ved aflysning af samvær grundet børnenes forhold.



/

4

Andre aftaler
Aftaler om ændringer af ovenstående skal ske skriftligt, således at der ikke op-står
misforståelser.

Tvangsgennemførelse
Samværsforælderen kan efter retsplejelovens § 478, stk. 1, nr. 3 (lovbekendtgø-
relse nr. 1063 af 17.11.2011) få Familierettens hjælp, hvis Barn 1 * ikke udleveres
til samvær efter denne afgørelse. Bopælsforælderen kan også få Familierettens
hjælp, hvis Barn 1 ** ikke kommer hjem efter samvær efter denne afgørelse.

Bortfald af samvær
Weekend- og hverdagssamvær bortfalder helt, hvis samværet helt eller delvist
ligger i bopælsforælderens ferier med barnet i skoleferierne.

Sagsøgte nedlægger i forbindelse med sagen nedenstående selvstændige på-
stande:

Påstand B
Den fælles forældremyndighed over Barn 2, født Dato 2011, ophæves og tillægges
sagsøgte.

Der fastsættes ikke samvær mellem Barn 2 og sagsøger.

Påstand C
Den fælles forældremyndighed over Barn 3, født Dato 2011, ophæves og tillægges
sagsøgte.

Der fastsættes ikke samvær mellem Barn 3 og sagsøger.

Påstand D
Den fælles forældremyndighed over Barn 4, født Dato 2013, ophæves og tillægges
sagsøgte.

Der fastsættes ikke samvær mellem Barn 4 og sagsøger.

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed.

Retten har indhentet udtalelse fra Kommune 1 og Skole i By 1.



/

5

Børnesagkyndig og Dommer har afholdt en samtale med Barn 1. Hovedindholdet
af samtalen frem-går af notat af 23. februar 2021.

Far har fri proces til den del af sagen, der drejer sig om forældremyndighed og
samvær.

Mor har fri proces til hele sagen.

Forklaringer

Der er afgivet forklaring af Far og Mor.

Far har forklaret, at han er 38 år gammel og ar-bejder som Stilling 1 i
Virksomhed. Han arbejder kun i weekender. Hans onkel passer Barn 1, når han er
på arbejde. Han bor i en lejlighed i By 1 sammen med Barn 1 og sin ældste datter,
som han har fra et andet forhold. Han mødte Mor for mange år siden, og de blev
gift i 2008. De gik fra hinanden i 2017 og aftalte, at børnene skulle bo hos hende.
De indgik ikke en aftale om samvær. Han flyttede til Aarhus. Parternes mindste
datter var ofte hos ham, og børneha-ven ringede til ham, fordi hun havde
vejrtrækningsproblemer. Han passede et par gange børnene i Mors hjem, fordi
Mor var bortrejst i 4-5 dage.

Da de boede sammen, havde han natarbejde. Han afleverede derfor børnene i
børnehaven, når han kom hjem efter arbejde. Parterne var ikke uenige om bør-
nene.

Når børnene var til samvær hos ham, hyggede de sig. Han tog dem med i bio-
grafen, og de tog på udflugter. Ofte ville Barn 1 blive og spille fodbold på lege-
pladsen. Han tog derfor på udflugt med pigerne. Når de var hjemme, købte han
slik, og de hyggede sig.

I sommer 2019 havde Barn 1 det ikke godt i skolen. Barn 1 var involveret i kon-
flikter, og han lavede ikke lektier. Han talte om det med sin familie. Barn 1 øn-
skede ikke at komme hjem til Mor efter endt sommerferie hos ham. Barn 1 gav
ikke rigtig nogen grund. Han talte om det med Mor, der ville hente ham. Barn 1
løb sin vej, da hun kom. Barn 2 var stadig hos ham, og Mor tog hjem med de to
andre piger. Barn 1 sagde i august 2019, at han var blevet slået. Han var med Barn
1 hos lægen. Han tænkte ikke over, at han kunne anmelde det hos po-litiet.

Børnene ser hinanden med hjælp fra Kommune 1. Barn 1 gik ikke i



/

6

skole i 8 måneder. Kommune 1 ville ikke hjælpe, da Barn 1 har bopæl hos Mor.
Barn 1 modtog hjemmeundervisning i bl.a. dansk og matematik via ven-ner og
familie. Barn 1 gik i 4. klasse, og de brugte hans login og hans skolebøger. Nu går
han på Skole i By 1. Kommune 1 valgte at registrere Barn 1 i CPR. Barn 1 klarer
sig godt i skolen, og han kom ikke bagud. Han spiller fodbold i By 2. Skolen har
skrevet, at Mor var kommet uanmeldt på skole for at se Barn 1.

Han stoler på, at pigerne trives hos Mor. Han har ikke set dem siden sommer
2019, og han savner dem. Han vil gerne have samvær med dem. Barn 1 er en for-
nuftig og beslutsom dreng, der har nemt ved at få venner. Når han er klar, skal han
se sin mor. Han vil gerne samarbejde om børnenes forhold, og han mod-sætter sig
ikke fælles forældremyndighed, hvis Mor tager det stille og roligt. Det er korrekt,
at han anmeldte Mor for socialt bedrageri, fordi hun havde slået Barn 1. Han ved
ikke, hvorfor Barn 2 udtalte sig som hun gjorde til samtale i Familieretshuset. Han
havde talt med hende om brug af sociale medier, hvor hun havde mange følgere.
Barn 2 er ikke ret gammel. Han nægtede ikke samtykke til at videresende
oplysninger.

Mor har forklaret, at hun er 32 år gammel. Hun er uddannet Stilling 2 og er for
tiden på barselsorlov. Hun var ansat som Stilling 3 i Region Midtjylland. Hun skal
søge arbejde efter endt barselsorlov. Hun bor sammen med sin mand og parternes
døtre. Hun og hendes mand blev forældre til Person, der er 5 måneder gammel.
Familien bor i et rækkehus med 5 værelser. Hun har familie i By 3 og sit netværk i
By 4. Hun har en kusine, der bor i By 5. Hendes kusine, der er 21 år gammel,
hjælper hende og passer børnene, når hun har behov for det. Børnene er glade for
hende.

Da parterne gik fra hinanden, syntes hun, at de skulle aftale samvær. Hun gjorde,
hvad hun kunne for at få det i stand. Pigerne trak sig og ville hjem. Samvær
foregik efter Fars vilkår, når det passede ham. Det skulle foregå i hendes
hjem. Det var hun ikke enig i.

Pigerne trives og går til gymnastisk. De går alle på samme skole og har det godt.
Der er ingen bekymringer. Hun har et godt samarbejde med pigernes skole.

Hun har en god relation til sine piger, der får lov til at være børn. Nu er de større,
og de kan lave mange ting sammen. Pigerne er glade for hendes mand, der leger
med dem ude på legepladsen. Pigerne savner Barn 1, der er en god sto-rebror. De
taler om ham, og hun tager familiebilleder frem, så Barn 1 er en del af familien.



/

7

Far udviste ikke interesse for pigerne. Pigerne ville gerne hjem, når de var til
samvær, fordi de kedede sig. Far tog sig kun af Barn 1. Pigerne ønsker ikke at se
deres far. Far gør ikke noget aktivt for at få en god relation til pigerne. Det er ikke
forbudt at tale om Far.

Far deltog ikke i skolearrangementer. Frem til 2019 gjorde hun bare som han
sagde. Hun kom videre, fordi hun havde mødt en mand. Det er hendes opfat-telse,
at hendes relation til Far er kulturelt bestemt.

Før sommerferien i 2019 var der generelle konflikter i Barn 1's klasse, og der blev
holdt forældremøde herom i klassen. Far sendte et foto af kontaktbogen til hende.
Hun tog det som kritik fra hans side, og der var ingen dialog mellem dem. Det er
hendes opfattelse, at de generelle konflikter i klassen var løst, da Barn 1 gik på
sommerferie. Barn 1 var glad og sagde ikke noget om, at han ikke ville tilbage
efter sommerferien. Barn 1 var med i sommerhus med resten af fa-milien, hvor
børnene skulle møde hendes nye mand. Barn 1 tog godt imod ham, og de spillede
fodbold.

Barn 1 fik lov til at blive en uge mere hos Far i sommerferien. Da hun skulle hente
ham, kunne hun ikke få kontakt til Barn 1. Barn 1 var hos sin onkel, og han tog
godt imod hende, da hun kom. Barn 1 sagde til hende, at han skulle bo hos sin far.
Hun svarede, at det var de voksne, der skulle bestemme det. Hun talte i den
forbindelse med Barn 1's onkel. De skulle hente Barn 1's ting, og han gik plud-
seligt fra lejligheden. Hun forsøgte at kontakte Far, der ikke svarede. Hun ringede
til politiet, der heller ikke kunne få kontakt til Far. Hun kontaktede kommunens
børne- og ungeudvalg, der ikke kunne hjælpe hende. Hun havde søgt om islamisk
skilsmisse. Efter reglerne er det manden, der erklærer, at par-terne er skilt. Hun
opnåede først skilsmisse i oktober 2019. Hun ville gifte sig igen.

Barn 1's skole i Kommune 2 lavede underretninger, fordi kommunen var bekymret
for Barn 1, der ikke kom i skole. Barn 1 gik til fodbold i By 4. Hans hverdag blev
pludseligt vendt på hovedet.

Det er hendes opfattelse, at Far sørgede for, at Barn 1 ikke skulle se hende. Be-
skyldninger om vold er grundløse. Hun har ikke slået Barn 1. Hun kom til afhø-
ring hos politiet. Sagen er henlagt.

Hun kom på Barn 1's skole i By 1. Hun gjorde skole bekendt med familiens situa-
tion. Kommune 1 bistod hende, så pigerne kunne se Barn 1. Hun havde ikke set
Barn 1 i 1 år, da hun kom på hans skole. Hun spurgte til ham, og han var til idræt.
Skolelederen blev tilkaldt og talte med hende. Skolelederen fortalte, at Far havde
sagt, at hun havde slået Barn 1. Oplysningen kom ikke fra Barn 1. De fandt et
rum, og viceskoleinspektøren blev tilkaldt. De ville gerne hjælpe



/

8

hende, og de besluttede, at det var mest hensigtsmæssigt at planlægge et nyt
møde, hvor hun kunne hilse på Barn 1.

Der blev aftalt et tidspunkt, hvor hun kunne komme og hilse på Barn 1. Der var to
pædagoger til stede. Barn 1 var i chok, da han pludseligt så hende. Hun havde sin
yngste datter med i barnevognen, og Barn 1 ville holde hende. Hun gav Barn 1
krammer, og han sagde, at han skulle skynde sig hjem. Han sad oppe ad hende på
en bænk. Hun sagde til ham, at hun savnede ham, og hun viste billeder af pi-
gerne.

Inden han gik, spurgte Barn 1, om hun ville komme igen. Hun sagde, at det måtte
han ikke sige til Far. Barn 1 sagde, at de ikke havde hemmeligheder for hinanden.
Hun sagde til ham, at han gerne måtte gå. Barn 1 gik og vinkede til hende. En
pædagog fulgte med, men Barn 1 ville ikke tale med pædagogen. Far ringede til
pædagogen, mens hun sad og ammede i et lokale på skolen. Far sagde, at Barn 1
ikke ville se hende igen.

Hun var til samtale i Kommune 1. Dagsordenen for mødet var hendes re-lation til
Barn 1 og Barn 1's relation til pigerne. Der blev aftalt et møde på en lege-plads, så
børnene kunne ses. Barn 1 ville gerne være med. Hun så kun Barn 1 på afstand,
mens hun også var på legepladsen. Ved anden gang måtte hun ikke være på
legepladsen. Hun afleverede derfor børnene på p-pladsen til legeplad-sen.

Næste gang ville Barn 1 ikke se pigerne. Det var fordi, pigerne havde sagt til Barn
1, at hun savnede Barn 1. Hun sagde til pigerne, at de bare skal lege med Barn 1
uden at tale om hende. Barn 1 har jo boet sammen med hende i 10 år. Hun ønsker
mægling med Far. Hun får ingen oplysninger, og hun ved intet om Barn 1's
forhold. Far vil ikke kontakte hende. Hvis hun får forældremyn-digheden over
børnene alene, vil hun sørge for at samarbejde med Far, så han har en god relation
til børnene. Hun skulle bruge et pas til pigerne. Det skulle gå igennem Fars onkel.
Det lykkedes.

Far og hun har svært ved at kommunikere, fordi kommunikationen går igennem
familien. Hun tog initiativ for at samarbejde og for at finde løsninger. Det er
hendes opfattelse, at Barn 1 siger, at han gerne vil bo hos Far, fordi Far ønsker det.

Rettens begrundelse og resultat

På baggrund af oplysningerne fra Skole, hvor Barn 1 beskrives som en dreng, der
trives og fungerer godt både socialt og fagligt, sammenholdt med indholdet af
rettens samtale med Barn 1, der klart udtrykker, at han ønsker at blive boende hos
sin far, er det efter en samlet vurdering af Barn 1's forhold, her-



/

9

under længden af den periode, hvor han har opholdt sig hos sin far, bedst for ham,
at han fremover skal have bopæl hos Far, jf. forældreansvarslovens § 17, jf. § 1 og
§ 4.

Navnlig efter den børnesagkyndiges iagttagelser i forbindelse med rettens sam-
tale med Barn 1 sammenholdt med oplysningerne fra Skole, hvoraf fremgår, at
Barn 1 ikke har lov til at se sin mor, lægger retten til grund, at foræl-drenes
samarbejde om Barn 1 ikke fungerer. Da Kommune 1 efter anmod-ning herom har
ydet familien bistand, så Barn 1 - uanset forældrenes konflikter -kunne mødes
med sine søskende, er der ikke påvist konkrete holdepunkter for at antage, at
forældrene ikke fremover vil kunne samarbejde om Barn 1's forhold til hans
bedste, jf. forældreansvarslovens § 11, 2. punktum, jf. § 1 og § 4. Der er derfor
ikke grundlag for at ophæve den fælles forældremyndighed.

Efter en samlet vurdering af Barn 1's forhold finder retten, at Barn 1 skal have
samvær med Mor, jf. forældreansvarslovens § 21, stk. 1 og 2, som bestemt
nedenfor.

Hvis samværet ikke gennemføres, er der automatisk erstatningssamvær i over-
ensstemmelse med § 9 i bekendtgørelse om forældremyndighed, barnets bopæl og
samvær m.v.

Efter en samlet vurdering af familiens forhold og særligt på baggrund af Famili-
eretshusets samtaler med Barn 4, Barn 2 og Barn 3, der ikke for tiden ønsker
samvær med deres far, er der påvist konkrete holdepunkter for at antage, at for-
ældrene ikke fremover vil kunne samarbejde om deres døtres forhold til deres
bedste, jf. forældreansvarslovens § 11, 2. punktum, jf. § 1 og § 4. Der er derfor
grundlag for at ophæve den fælles forældremyndighed, som tillægges Mor som
primær omsorgsperson.

Der er af samme grunde ikke grundlag for at fastsætte samvær mellem Barn 4,
Barn 2 og Barn 3 og Far, jf. forældreansvarslo-vens § 21, stk. 3.

THI KENDES FOR RET:

Barn 1, der er født Dato 2009, skal have bopæl hos Far.

Far og Mor skal fortsat have fæl-les forældremyndighed over Barn 1.

Den fælles forældremyndighed over Barn 4, født Dato 2013, Barn 2, født Dato
2011, og



/

10

Barn 3, født Dato 2011, ophæves, og Mor skal have forældremyndigheden alene
over parternes 3 døtre.

Der skal ikke fastsættes samvær mellem Barn 4 og Barn 2 og Barn 3 og Far.

Barn 1 skal have samvær med Mor på føl-gende måde:

Løbende samvær
I lige uger fra fredag efter skole til mandag med aflevering i skole.

Jul/Nytår
I lige år fra den 23. december kl. 12:00, hvor sagsøgte afhenter på sagsøgers
bopæl til den 27. december kl. 12:00, hvor sagsøger afhenter på sagsøgtes bopæl.

I ulige år fra den 29. december kl. 12:00, hvor sagsøgte afhenter på sagsøgers
bopæl til den 2. januar med aflevering i skole eller kl. 12:00, hvor sagsøger
afhenter på sagsøgtes bopæl.

Sommerferie
3 ugers sommerferiesamvær i skolernes sommerferie, hvoraf 2 af ugerne er
sammenhængende.
En sommerferieuge går fra lørdag kl. 12:00 til den følgende lørdag kl. 12:00,
medmindre andet aftales.
Sagsøgte afhenter ved samværets begyndelse mens sagsøger afhenter ved
samværets afslutning.

Hvis forældrene ikke kan blive enige om sommerferiesamværets placering, be-
stemmer Mor placeringen af sin ferie først i lige år. Far bestemmer placeringen af
sin ferie først i ulige år. Den forælder, der vælger først, skal give den anden
forælder skriftlig besked om feriens placering senest den 1. april. Den forælder,
der vælger sidst, skal give skriftlig besked senest 1. maj.
Hvis fristen ikke bliver overholdt, må den anden forælder vælge sin ferie først.

Efterårsferie
I ulige år fra søndag i uge 41 kl. 12:00 til søndag i uge 42 kl. 12:00.
Sagsøgte afhenter ved samværets begyndelse og sagsøger afhenter ved samvæ-rets
afslutning.

Vinterferie



/

11

I lige år fra søndag i uge 6 kl. 12:00 til søndag i uge 7 kl. 12:00.
Sagsøgte afhenter ved samværets begyndelse og sagsøger afhenter ved samvæ-rets
afslutning

Bortfald af samvær
Det løbende samvær bortfalder helt, hvis samværet helt eller delvist ligger i
bopælsforælderens ferier med barnet i skoleferierne.

Samvær i udlandet
Sagsøgte kan frit vælge at afholde samværet både i Danmark og i udlandet.

Erstatningssamvær
Forældreansvarslovens regler om automatisk erstatningssamvær finder anven-
delse ved aflysning af samvær grundet børnenes forhold.

Andre aftaler
Aftaler om ændringer af ovenstående skal ske skriftligt, således at der ikke op-står
misforståelser.

Ingen af parterne betaler sagsomkostninger til den anden part eller til statskas-sen.

* )
** )
Berigtiget i medfør af retsplejelovens § 221, stk. 1, således at ”Navn” ændres til
”Barn 1” .

Retten i Viborg den 8. april 20202

Dommer



/

Vejledning



/